**Zdôvodnenie nerozdelenia predmetu zákazky**

Predmetom zákazky je uzatvorenie rámcovej dohody na dodanie predpokladaného počtu 7 ks rovnakých vozidiel - univerzálnych dokončovacích a vyslobodzovacích strojov na automobilom podvozku s pohonom 6x6 pre Hasičský a záchranný zbor. Vozidlá sa budú objednávať počas platnosti rámcovej dohody podľa potreby. Z dôvodu zachovania záruky a jednoznačnosti zodpovednosti za prípadné nedostatky kompletného vozidla s príslušenstvom verejný obstarávateľ nedelí predmet zákazky na časti.

Verejný obstarávateľ požaduje zabezpečiť dodanie obstarávaných tovarov ako jeden celok, keďže jednotlivé zariadenia, náradia a príslušenstvo musia byť vo vozidle bezpečne umiestnené a zabudované v súlade s potrebami príslušníkov Hasičského a záchranného zboru tak, aby sa jednak zabezpečila ich funkčnosť, ako aj možnosť ich následného používania, a to aj za súčasnej prevádzky vozidla. Z uvedeného dôvodu požaduje verejný obstarávateľ od dodávateľa, aby koncepcia vozidla a rozmiestnenie výbavy vo vozidle boli priebežne konzultované a odsúhlasené verejným obstarávateľom.

Pri zabezpečení dodania požadovaných tovarov ako jedného celku je pre verejného obstarávateľa efektívnejšie a hospodárnejšie komunikovať s jedným dodávateľom, ako oslovovať niekoľkých potenciálnych dodávateľov, čo by znamenalo zvýšenú administratívnu náročnosť pri vystavovaní objednávok, ich evidencii a fakturácii v systéme SAP, ako aj následne preukazovanie zodpovednosti za dodávku a funkčnosť jednotlivých obstarávaných tovarov.

Nerozdelenie predmetu zákazky vzhľadom na charakter predmetu zákazky je v súlade s princípom  proporcionality, hospodárnosti, efektívnosti, nediskriminácie hospodárskych subjektov a čestnej hospodárskej súťaže.